Paul Christiaan Flu

**Paul Christiaan Flu** (☆11 di februari 1884 na Paramaribo — †19 di december 1945 na Leiden) tabata un medico Surnameño, profesor di Higiena Tropical, director di Instituto pa Medicina Tropical, y rector di Universidad di Leiden. Ademas, Flu tabata activo den e resistencia durante di dos guera mundial. 

## Biografia
Flu tabata yui di mayornan bastante acomoda. Su tata tabata un comerciante cu por a ofrece su yuinan un oportunidad pa un bon educacion. Ya na scol e tabata distingui pa su inteligencia y dedicacion, tabatin gran expectativa pa Flu di parti di e comunidad Surnameño. E tabata un mucha anima, yen humor, talento pa deporte y un instintu pa competi, cu a benificie masha den su bida cientifico.

### Estudio
Entre edad di 15 pa 20 aña, Flu a completa su estudio na Geneeskunde School na Paramaribo. Cu 22 aña, el a logra su diploma medico na Universidad di Utrecht. E corant a skirbi tocante e logro di e hoben Flu; e presidente di comision di examen a defini Flu como   (‘kerido yui di e ciudad academico’’); e medico mas hoben pa a completa su estudio na Universidad di Utrecht na e momento ey. Su pasion pa bacterologia y parasitologia a dirigi’e den e direccion pa a bira asistent den bacterologia cerca Profesor Spronck na Utrecht. Sinembargo, servicio militar a interumpi su estudio na Utrecht. Pa e preparacion pa su posicion como Oficial di Salubridad den e Ehercito Real Indones-Hulandes ( (KNIL)), el a ehecuta un estudio di malesa tropical na e Instituto pa Medicina Tropical ( (ITG)) na Hamburg. 

### Suriname
#### Oficial di salubridad
Na 1908, Flu a pasa tres aña como oficial di salubridad na Militair Hospitaal na Suriname. Banda di practica general medico, e tabata fungi como specialista di wowo y el a adkiri e posicion como hefe di Laboratorio di Pathologia, y tambe como maestro na Geneeskunde School ('Scol di Medicina'). Durante e temporada aki Flu a crea e fundeshi di conocemento presente tocante malesanan tropical. E epidemia di kentura geel, entre december di 1908 te februari di 1909, y su mesun experencia di a scapa di e kentura a dirigi Flu pa a pone enfoke ariba kentura geel. Asina, a resulta cu e pueblo Surnameño tabata sufri di varios malesanan tropical; esta, malesanan parasita (*filaria*) y malesanan contagioso (kentura geel, malaria, y *framboesia*).

#### Defensor pa infrastructura di awa
Flu tabata entre otro co-organisado di un expedicion na Groningen den Suriname. Eynan tabatin un enfermeria pa pashentnan cu ta sufri di framboesia cual e la cura facilmente cu salvarsan. Despues di tres siman por a cera e enfermeria ora tur e pashentnan a cura. Sinembargo, e situacion higienico na Suriname a empeora. Den e ciudadnan di plantashinan di rubber y industria di oro na Suriname, e calidad di bida entre e pueblo ordinario tabata sumamente malo. Flu a skirbi den su diario:



E fuente di awa na Paramaribo tabata bastante primitivo; durante temporada di awacero tin hopi awa cu ta wordo colecta  den tur sorto di reserva. Esakinan hopi biaha ta un fuente di sangura, como consecuencia cu filaria [contagiosidad cu bichi tropical, Ed.] ta wordo transmiti den e ciudad.

Flu tabata di e opinion rasona cu higiena por mehora e calidad di bida drasticamente. Asina, el a recomenda e gobernacion colonial pa mehora e calidad di awa, alimentacion, y vivienda. El a dura te cu aña 1933 pa  construi un liña di awa for di riu Para pa Paramaribo. 

### Indonesia
E trabou pionero di Flu no tabata solamente notabel na Paramaribo sino tambe na Den Haag. Na 1911, Flu a wordo condecora cu e distincion, Cabayero den Orden di Oranje-Nassau. E mesun aña Flu a wordo transferi pa Indonesia-Hulandes como Oficial di Salubridad na laboratorio medico na Weltevreden unda el a continua su investigacion den campo di medicina tropical. Durante e temporada aki famia Flu a prospera. Na Indonesia-Hulandes a nace dos yui homber, Hans y Freddy. Apesar di nan color di cuero scur, e famia Flu sin duda tabata pertenece na e colonisado blanco. Famia Flu tabata biba na Weltevreden, un bario di comunidad blanco cu casnan grandi di noblesa. E hogar di Flu tabata sosteni pa varios sirbiente: un  (coki), un  (labado), un  (hardinero), un  (sirbiente di cas), y un chauffeur. 

### Hulanda
#### Rector di Universidad di Leiden

Na 1921, Universidad di Leiden a busca e talentoso Flu pa Leiden pa asumi e posicion di profesor di Higiene Tropical y director di Instituto pa Medicina Tropical. Na Rapenburg 33 ta unda Flu y su coleganan tabata investiga malesanan tropical y tabatin luga pa trata clinicamente un maximo di seis pashent. Na 1936, Flu a ricibi su doctorado di Universidad di Utrecht. Na 1938, Flu a wordo nombra como rector di Universidad di Leiden. El a ocupa e funcion pa un aña, loke tabata custumber e tempo n’ey.

#### Di dos Guera Mundial
Flu tabatin 56 aña y ta biba na Witte Singel 40 na Leiden ora e invasion di Zuid-Holland a tuma luga riba 10 di mei 1940. Loke a cuminsa cu e bombardeo di Rotterdam, a rapidamente sigui pa e retiro di ambtenaar y cientificonan hudiu y, poco despues, e prome  y deportacionnan. Flu tabata fuertemente contra nacionalsocialismo, pero den su memorianan di guera e tambe a admiti cu ‘un toke di antisemitismo’ no tabata algo straño pa e Hulandes. Pa november 1940, coleganan di Flu (p.e., Rudolph Cleveringa) a protesta y resisti contra e retiro di coleganan hudiu. Flu tabata emociona pa e hecho aki, cual ta evidente den su diario:



E resultado di su discurso tabata un demonstracion grandi, cual tabata totalmente spontaneo. Nan a halsa nan bos y a canta Wilhelmus na unda studiantenan cu tabata riba caya [...] tambe a tuma parti. E salanan [...] a bira bashi y nan tur a canta, mayo parti cu awa den wowo, e versonan di e himno nacional di Hulanda. Tur cos tabata e expresion spontaneo di un sentido di husticia profundamente afecta di hobennan cu den tipo di asuntonan aki ta laga nan curason y gemoed papia mas cu nan mente razona.


Flu no tabata e tipo di persona cu ta sigui su curason. Asina te cu 1941 e revista *Volk en Vaderland* di NSB (Nationaal-Socialistische Beweging in Nederland; Movemento nacional-Socialista na Hulanda) tabata yega na su porta, pa e motibo cu Flu tabata kier sa con e oponentenan tabata pensa. Hans y Freddy tabata furioso, y tabata tin discusionnan pisa cu nan tata te ora a cancela e subscripcion.

Na juni di 1942, 58 for di 93 profesor di Leiden, incluyendo Flu, a tuma retiro na e momento cu e ocupantenan Aleman a retira e hurista Roelof Kranenburg na juni di 1942. Flu su diario ta mustra cu e la retira cu masha duda:



Mi tabata pertenece na e profesornan cu no tabata sa con pa a biba despues di nan expulsion. Un hende, a trece na luz, cu no tabata parti di e comunidad universitario, cu a garantisami cu despues di mi retiro, mi por conta riba un sosten anual di dos mil heldo. Hopi e no tabata [...], pero cu e garantia aki, mi no a duda ningun momento y mi tabata firme den mi desicion. Asina, NSB tuma control di Universidad Leiden mi ta tuma mi retiro hunto cu e otronan.


##### Lucha pa libertad
Asina mes Flu a toch protesta, riba 7 di augustus 1942, Flu hunto cu otro figuranan prominente a keda deteni den campo di rehen na Sint-Michielsgestel den provincia di Noord-Brabant. E regimen aki tabata relativamente leve cu Flu a asta logra di celebra  (fiesta di 3 di october) hunto cu su compañeronan. Un siman despues e la wordo manda cas, entre otro pa motibo cu e tabatin un malesa di curason grave y progresivo debi na un accidente den su laboratorio.

Su libertad tabata temporal ora riba 4 di januari 1944 Flu a wordo deteni. Na e momento di su detencion, Flu no tabata sa cu su yui homber, Hans, a wordo asesina. Te despues di su detencion el a haya sa di e morto di su yui. Na e momento ey e tabata huntu cu 34 otro detenidonan, incluyendo Rudolph Cleveringa,  den e  (comisario Aleman local) na Boerhaavelaan na Leiden. Flu e biaha aki a wordo transporta pa campo di concentracion Vught na Brabant. Flu ta skirbi: 



Nos mester a [...] kita nos paña. [...] Nos cabes a wordo feita, barba y snor corta, y despues nos bai na e bañonan y por a tuma un baño di awa cayente cu habon. E ora ey nos a haya nos paña di bandido, un carsonsio, y un camisa di catuna, un jas y carson di un tipo di imitacion di flanel, blanco-greis cu den su largura un strepi blauw hancho, un overjas, muts, y handschoen di e mesun tela.


Despues di un luna, Flu a wordo manda bek Leiden for di Vught. Flu no tabata unicamente den un mal estado fisico pero mas bien den uno psicologico. E homber cu un tempo tabata fuerte y orguyoso a bira depremi y desanima. E maltrato na Vught a laga Flu sinti ‘’ (‘totalmente indeferente’) el a skirbi. Despues di su liberacion e tabata solamente biba pa su nietonan cu a keda atras despues di a perde nan tata.



Si mi tin cu sigui biba ainda pa hopi tempo, luchando pa añanan di  tristesa, laga esey ta asina, unicamente cu e satisfacion cu subrivivi e tristesa ta permiti mi sigui haci algo pa mi nietonan. 


Universidad di Leiden a habri su portanan riba 17 di september 1945. Flu no a tuma parti den e procesion academico di profesornan (), e tabata mucho debil. Tres luna despues el a fayece na e edad di 61 aña.

## Obra cientifico
*  (1919–1921)
*  (1920)
*  (1920)
* Capitulo *Pest* den Mense su  (1924)
* Obra publica den   (1936)
*  (1936)